b'\n_START_ARTICLE_\nVeliki podkovnjak\n_START_SECTION_\nOpis\n_START_PARAGRAPH_\nVeliki podkovnjak je najve\xc4\x8dja vrsta podkovnjakov v Evropi in meri v dol\xc5\xbeino med 57in 71\xc2\xa0mm, rep meri v dol\xc5\xbeino med 35 in 43\xc2\xa0mm, razpon prhuti pa je okoli 400\xc2\xa0mm.\n_START_SECTION_\nBiologija\n_START_PARAGRAPH_\nVeliki podkovnjak je aktiven pono\xc4\x8di. Dan prespi na skritih mestih, zime pre\xc5\xbeivi v hibernaciji v jamah. Leti navidezno nerodno na vi\xc5\xa1inah med 0,5 in 3 m, kjer lovi lete\xc4\x8de \xc5\xbeu\xc5\xbeelke. Samice postanejo spolno zrele pri treh letih, samci pa pri dveh. Nekatere samice se prvi\xc4\x8d parijo \xc5\xa1ele pri starosti petih let. Parjenje poteka v jeseni in spomladi, brejost pa traja od 10 do 11 tednov. Samica obi\xc4\x8dajno skoti enega mladi\xc4\x8da, ki spregleda po enem tednu. Mladi\xc4\x8di prvi\xc4\x8d poletijo po 3 - 4 tednih, pri samici pa sesajo 6 - 8 tednov.'